Mae **Brandi M. Carlile** (ganwyd 1 Mehefin 1981) yn gantores-gyfansoddwraig roc-gwerin Americanaidd sydd wedi'i henwebu am wobrau Grammy. Hyd at 2020 mae Carlile wedi rhyddhau chwe albwm stiwdio ac wedi derbyn deuddeg enwebiad Grammy – un am *The Firewatcher's Daughter*, chwech am *By The Way, I Forgive You,* dau am ei gwaith fel cynhyrchydd ar albwm *While I'm Livin* gan Tanya Tucker, un am y gân "Crowded Table" gyda The Highwomen ac un am y gân "Carried Me With You" o'r ffilm Onward. O'r deuddeg mae wedi ennill 6. Hi oedd y fenyw i dderbyn y nifer mwyaf o enwebiadau yng ngwobrau Grammys 2019, derbyniodd chwe enwebiad gan gynnwys Albwm y flwyddyn (*By The Way, I Forgive You*), record y flwyddyn a chân y flwyddyn ("*The Joke*"). 

Cafodd ei halbwm cyntaf *Brandi Carlile* dderbyniad gwresog, ond ni chafodd lawer o lwyddiant masnachol. Yn 2007 enillodd Carlile lwyddiant gyda'i sengl "The Story" oddi ar yr albwm â'r un enw. Fe gafodd *The Story* statws aur yn 2017, gan iddo werthu 500,000 o gopiau hyd yma. Albwm mwyaf llwyddiannus Carlile hyd yma yw *By The Way, I Forgive You* - cafodd ei enwebu am chwe gwobr Grammy yn 2019 gan gyrraedd rhif 5 ar siart *Billboard 200.*

Fe'i ganed yn Ravensdale, Washington (talaith) Washington yn yr UDA. Ni orffenodd ei haddysg uwchradd, ond yn hytrach gadawodd i ddilyn gyrfa gerddorol. Fe ddysgodd ei hun i ganu'r gitâr a'r piano.

Mae'n aelod o'r grŵp The Highwomen.

Ym mis Ebrill 2021 cyhoeddodd Carlile ei hunangofiant cyntaf, *Broken Horses: A Memoir.* Aeth yn syth. i #1 ar restr gwerthwyr gorau y New York Times.

Disgyddiaeth
------------

**Albymau Stiwdio**

* *Brandi Carlile* (2005)
* *The Story* (2007)
* *Give Up The Ghost* (2009)
* *Bear Creek* (2012)
* *The Firewatcher's Daughter* (2015)
* *By The Way, I Forgive You* (2018)
* *In These Silent Days* (2021)

**gyda The Highwomen**

* *The Highwomen* (2019)

**Arall**

* *Live at Benaroya Hall with the Seattle Symphony* (2011)
* *Cover Stories* (2017)

Ym Mai 2017, fe ryddhaodd Carlile *Cover Stories*, *Brandi Carlile Celebrates 10 Years of The Story, An Album to Benefit War Child* lle benthycodd 14 o artistiaid eu doniau i ailrecordio'r traciau oddi ar yr albwm *The Story.* Ymhlith yr artistiaid oedd Adele, Pearl Jam a Dolly Parton. Cafwyd rhagair i'r record gan yr Arlywydd Barack Obama.

Ym mis Gorffennaf 2021, cyhoeddodd y bydd ei seithfed albwm stiwdio, *In These Silent Days*, yn cael ei ryddhau ym mis Hydref 2021.

Cyfeiriadau
-----------

1. ↑  Junior, Chris M. (2011-09-10). "Medleyville: Q&A: BRANDI CARLILE". *Medleyville.us*.
2. ↑  "Brandi Carlile". *GRAMMY.com* (yn Saesneg). 2021-04-22. Cyrchwyd 2021-07-24.
3. ↑  Demming, Mark (2015-04-02). "Brandi Carlile – Biography | Billboard". *billboard.com*. Archifwyd o'r gwreiddiol ar 2015-07-05.
4. ↑  "Grammy nominations: Brandi Carlile makes cut; Kendrick Lamar tops list". *The Seattle Times*. December 7, 2015.
5. ↑  "The Highwomen". *thehighwomen.com* (yn Saesneg). Cyrchwyd 2021-07-24.
6. ↑  "Best Sellers - Books - April 25, 2021 - The New York Times". *The New York Times* (yn Saesneg). ISSN 0362-4331. Cyrchwyd 2021-07-24.
7. ↑  Kreps, Daniel; Kreps, Daniel (2017-02-21). "Brandi Carlile Enlists Pearl Jam, Adele, Jim James for 'Cover Stories'". *Rolling Stone* (yn Saesneg). Cyrchwyd 2021-07-24.
8. ↑  Freeman, Jon; Freeman, Jon (2021-07-21). "Brandi Carlile Previews New Album With Cathartic Song 'Right on Time'". *Rolling Stone* (yn Saesneg). Cyrchwyd 2021-07-24.

|  |  |
| --- | --- |
| Awdurdod | 
* WorldCat
* VIAF: 107149066626765602514
* LCCN: no2005065407
* ISNI: 0000 0000 5556 4031
* GND: 135515165
* NKC: pag2015884446

 |